Case ID: 1171655
Sentence 7: Lakin bu zaman aylıq pensiya məbləği müəyyənləşdirilərkən qeyd olunan Qanunun müddəalarına deyil, xx xxxxxx 2006-cı il tarixdən qüvvəyə minmiş “Əmək pensiyaları haqqında” Azərbaycan Respublikası Qanununun müddəalarına istinad edilmiş, bununla da hüquqlarım kobud şəkildə pozulmaqla, pensiyamın məbləği süni şəkildə, kəskin azaldılmışdır.Pensiya təyin olunarkən onun ümumi iş stajı 36 ildən yuxarı, güzəştli işlərdə çalışdığı müddət isə 29 ildən çox olmuşdur.Beləliklə, “Vətəndaşların pensiya təminatı haqqında” Azərbaycan Respublikası Qanununun 13-cü maddəsinin “b” bəndinə əsasən, ona yaşa görə pensiya, orta aylıq əmək haqqının 65 faizi məbləğdə təyin edildikdən sonra, ümumi iş stajının 36 il olması nəzərə alınmaqla (yəni tələb olunan iş stajı 25 ildir), 25 ildən artıq hər tam il üçün iki faiz olmaqla, orta aylıq əmək haqqının 22 faizi miqdarında əlavə ödəniş, orta aylıq əmək haqqının 65 faizi miqdarında müəyyən edilmiş pensiya məbləğinin üzərinə gəlinməklə (yəni 65+22=87 faiz), ona ödəniləcək yekun pensiya məbləğinin orta aylıq əmək haqqının 87 faizi miqdarında olması təsbit edilməli idi.2008-2009-cu illərdə onun orta aylıq əmək haqqı təxminən 600 manat olmuşdur.